Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: szóló szerzõdést kihirdetõ 2004. évi XXX. törvény
Paragraph Index: 511

4. Az Európai Unió Bizottságának említett rendeletei a korábban kialakult gyakorlatot követték. A mezõgazdasági termékek piacának stabilitása védelmében, a spekulációs ügyletek megakadályozása érdekében hasonló rendeletek jelentek meg 1985-ben Spanyolország és Portugália csatlakozásával, valamint 1994-ben Ausztria, Finnország és Svédország csatlakozásával kapcsolatban. Az Európai Bíróság e rendeletek érvényessége, illetõleg az Unió jogának értelmezése tárgyában a tagállami bíróságok kérelmére elõzetes döntést hozott (C—30/00, William Hinton & Sons LdS v Fazenda Pública [2001] ECR I—7511; C—179/00, Gerald Weldacher (Thakis Vertriebs- und Handels GmbH) v Bundesminister für Land- und Forstwirtschaft, [2002] ECR I—501). Az osztrák bíróság kérelmére hozott elõzetes döntésben a Bíróság kimondta többek között azt, hogy a Bizottság hatáskörében eljárva hozta meg a kérdéses rendeletet, a többletkészletre vonatkozó rendelkezés nem jelentette a jogok aránytalan korlátozását és a piaci szereplõk idõben értesülhettek a csatlakozási szerzõdések közzétett szövegébõl a készletekre vonatkozó, várható rendelkezésekrõl.

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes